Pedro Solbes

Pedro SOLBES MIRA (la 31-an de aŭgusto 1942 en Pinoso, Alikanto - la 18-an de marto 2023) estis hispana politikisto. Li interalie estis ministro kaj komisionano en la Eŭropa Komisiono. Pedro Solbes estis membro de la socialisma partio PSOE de Hispanio.

 Biografio 
Pedro Solbes estis doktoro pri Politika Scienco, juristo kaj studis ekonomion. De 1968 li komencis labori kiel funkciulo en diversaj postenoj en la hispana Ŝtato. Li estis unu el la membroj de la skipo kiu intertraktis pri la eniro de Hispanio en la tiama Eŭropa Komunumo.

Fine de 1985 li estis nomita ŝtatsekretario (vicministro) pri rilatoj kun la Eŭropa Komunumo en la registaro de Felipe González. En 1991 li estis nomita Ministro pri Agrokulturo kaj 1993 kaj la malvenko de sia partio en 1996 li estis Ministro pri Ekonomiko.

En septembro de 1999 li fariĝis ano de la Eŭropa Komisiono Prodi, respondeca pri Ekonomiaj kaj Monaj Aferoj. Dum tiu tempo li ĉefa defio estis la enkonduko de la eŭro.

En 2004, post la venko de José Luis Rodríguez Zapatero en la ĝeneralaj parlamentaj balotoj, Solbes esti nomumita dua vicprezidanto de la registaro, kaj ministro pri Ekonomio kaj Financoj. Kiel komisionanon lin anstataŭis lia sampartiano Joaquín Almunia.

Kiel ministro li sekvis rigoran kapitalistan ekonomilinion, kio foje okazigis polemikojn kun aliaj membroj de la registaro. Tamen, li estis konfirmita de la ĉefministro Zapatero.

Kategorio:Hispanaj politikistoj
Kategorio:Membroj de la Eŭropa Komisiono
Kategorio:Komisiono Prodi